ड्रिम इभेन्ट एण्ड इन्टरटेन्मेन्ट बुटवलको आयोजनामा भएको एइ ग्लोबल मिस लुम्बिनी २०७३ को ताज खुश्बु क्षेत्रीले पहिरेकी छन ।
आइतबार राती बुटवल उद्योग वाणिज्य संघको हलमा सम्पन्न फाइनलमा अरू १९ जनालाई पछि पार्दै न्यू होराइजनमा अध्ययनरत भैरहवाकी क्षेत्री मिस लुम्बिनी २०७३ बन्न सफल भइन ।
मिस लुम्बिनीको ताज पहिरन सफल भएकी क्षेत्रीले काठमाडौंमा हुने मिस एसिया नेपालको टप २० मा सिधै प्रवेश हुन पाउने छिन । उनीहरूलाई चलचित्रका हस्ती नायक सुनिल थापाले ताज पहि¥याइदिएका थिए ।
सोही कार्यक्रममा अफिसियल डिजाइनर अनुष्का सैंजुको ब्राण्ड लन्चिङका साथै गायिका दिक्षा थापा, गायक वसन्त श्रेष्ठ र सांगीतिक समूह गोविन एण्ड द ट्रस्टको प्रस्तुतीसमेत रहेको थियो ।
२०७३ मंसिर १५ गतेदेखि पुस ८ गतेसम्म खुलाइएको निवेदनमा सबैगरी २०० जनाले आवेदन फारम भरेका थिए । पुस ९ गते पहिलो अडिसन र पुस १५ गते दोस्रो अडिसन सम्पन्न भएको थियो ।
जसमा २०० जनाबाट ३० जनालाई छनोट गरिएको थियो । पुस २६ गते प्रतिस्पर्धीहरूको अन्र्तवार्ताबाट २० जनालाई फाइनलका लागि छनोट गरिएको थियो । कार्यक्रममा कपिलवस्तु, अर्घाखाँचीका साथै रूपन्देहीको बुटवल, भैरहवा, शंकरनगर र देवदहबाट प्रतिस्पर्धीहरूले सहभागिता जनाएका थिए ।
कार्यक्रम संयोजक सुमोदमान सैंजूका अनुसार कार्यक्रममा २० जना छनोट गरि सकेपछि उनीहरूलाई करिब १ महिनाको तालिम प्रदान गरिएको थियो ।
माघ ५ गतेबाट सुरु ग®िएको तालिममा आनीबानीदेखि, आफ्नो परीचय दिने शैली, हिंड्ने तरिका, व्यक्तित्व विकास, क्यामेरा फेस कसरी गर्नेलगायतका तालिम प्रदान गरीएको थियो । कार्यक्रमको आयोजक ड्रिम इभेन्ट एण्ड इन्टरटेनमेन्टका प्रोपाइटर प्रकाश थापा ®हेका थिए भने कोरीयोग्राफर प्रज्ञा तिवारी रहेका थिए ।
सहभागीहरूलाई पब्लिक स्पिकिङ तालिम पत्रकार रमेश अर्याल, समाजमा सामाजिक संघ–संस्थाको कर्तव्य र युवाहरूको भूमिकाबारे लायन्स क्लब इन्टरनेसनल ड्रिष्टिक ३२५ बी टु का उमंग देवकोटा, इङलिस ट्यिुटोिरीयल विशाल श्रेष्ठलगायतका व्यक्तिहरूले तालिम दिएका थिए ।
सो तालिममा प्रतिस्पर्धीहरूलाई बुटवल उ.म.नपा २ स्थित सिद्वबाबा दुर्गाभवानी शिवकुमारी सैंजु पाकापुस्ता घर वृद्धाआश्रम), पत्थरडाँडास्थित सिद्धिविनायक फूड प्रोड्क्डसमा औद्योगिक अवलोकन, र महिलाहरूमा लाग्ने स्तन क्यान्सर राेगकाे बारेमा जनचेतनामूलक तालिम पनि दिइएको थियो ।